

***Projekt***

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR**

DHËNIEN E MANDATIT TË DEPUTETIT TË KUVENDIT TË SHQIPËRISË, KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM, QARKU ELBASAN, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve në mbledhjen e datës \_\_.05.2019, me pjesëmarrjen e:

Klement ZGURI - Kryetar

Denar BIBA - Zv/Kryetar

Bledar SKËNDERI- Anëtar

Edlira JORGAQI- Anëtare

Rezarta BITRI- Anëtare

Shqyrtoi çështjen me

**Objekt:** Për dhënien e mandatit të deputetit të Kuvendit të Shqipërisë, kandidatit të listës shumemërore të Partisë Lëvizja Socialiste për Integrim, Qarku Elbasan, për plotësimin e vakancës së njoftuar nga Kuvendi i Shqipërisë, pas dorëheqjes nga mandati i deputetit, të znj. Monika Ramazan Kryemadhi.

**Kërkues:** Kuvendi i Republikës së Shqipërisë.

**Baza Ligjore:** Neni 23, pika 1, germa a, neni 164, pika 2, i ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjevepasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

### VËREN

Nëpërmjet shkresës nr. 762/2 prot., datë 25.02.2019, drejtuar Komisionit Qendror të Zgjedhjeve, Sekretari Përgjithshëm i Kuvendit z. Genci Gjonçaj, njofton krijimin e vakancës në Kuvendin e Shqipërisë, për shkak të përfundimit të parakohshëm të mandateve të deputetëve të zonës zgjedhore, Qarku Elbasan, Partia Lëvizja Socialiste për Integrim.

Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton Komisionin Qendror të Zgjedhjeve, për krijimin e vakancës në Kuvendin e Shqipërisë dhe Komisioni Qendror i Zgjedhjeve merr vendim për dhënien e mandatit, kandidatit të radhës në listën shumemërore, të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor.

Komisioni Qendror i Zgjedhjeve me vendimin nr. 555, datë 26.07.2017, shpalli rezultatin përfundimtar të zgjedhjeve për Kuvendin e Shqipërisë datë 25.06.2017, si dhe miratoi listën emërore të deputetëve të zgjedhur për çdo subjekt për çdo zonë zgjedhore. Sipas vendimit të sipërcituar Partia Lëvizja Socialiste për Integrim për zonën zgjedhore Qarku Elbasan, për zgjedhjet për Kuvendin e Shqipërisë të datës 25 Qershor 2017, ka fituar 2 (dy) mandate dhe kandidatët fitues nga lista shumemërore e Partisë Lëvizja Socialiste për Integrim, Qarku Elbasan, janë, numrI rendor 01 (një) znj. Monika Ramazan Kryemadhi dhe numri rendor 02 (dy) z. Edmond Llazar Haxhinasto.

Rezulton se lista shumemërore e Partisë Lëvizja Socialiste për Integrim, Qarku Elbasan, i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte zëvendësimi i vakancës do të bëhet sipas përcaktimeve të nenit 164, pika 2, të Kodit Zgjedhor me kandidatin e radhës.

Gjithashtu, konstatojmë se vakanca nuk i përket një mandati të fituar sipas pikës 6, të nenit 67, të Kodit Zgjedhor, për të zbatuar përjashtimin e përcaktuar në nenin 164, pika 2 të Kodit Zgjedhor, fjalia e dytë.

Për sa më sipër, mandati i ndërprerë duhet t’i kalojë kandidatit vijues të listës së Partisë Lëvizja Socialiste për Integrim, në Zonën Zgjedhore Qarku Elbasan.

Komisioni Qendror i Zgjedhjeve me vendimin nr. 34, datë 04.03.2019 vendosi t’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim, Qarku Elbasan, z. Enver Mersin Roshi, pas dorëheqjes nga mandati i deputetit të z. Edmond Llazar Haxhinasto.

Në bazë të nenit 164 të Kodit Zgjedhor, kandidati vijues nga lista shumemërore e Partisë Lëvizja Socialiste për Integrim, për zgjedhjet për Kuvendin e Shqipërisë të vitit 2017, Qarku Elbasan, të cilit i kalon mandati i deputetit, është kandidati për deputet me numër rendor 07 (shtatë), znj. Suzana Skënder Topi.

Referuar nenit 11, të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, vetëdeklarimi dhe verifikimi i kushteve të të dhënave në përputhje me këtë ligj, kryhet për çdo kandidat të listës shumemërore për zgjedhjet pararendëse, për Kuvendin e Shqipërisë, të cilit i takon të marrë mandatin e deputetit për vendin vakant, sipas Kodit Zgjedhor.

Znj. Suzana Skënder Topi, referuar ligjit nr. 138/2015 "Për garantimin e integritetit të personave që zgjidhen, emërohen ose ushtrojnë funksione publike", ka depozituar në Komisionin Qendror të Zgjedhjeve më datë 06.05.2019, formularin e vetëdeklarimit me numër unik 2151.

Nga verifikimi i të dhënave në formularin e vetëdeklarimit, të znj. Suzana Skënder Topi, rezulton se: ka deklaruar ndryshim në gjenealitetet në mbiemrin e saj nga Banushi në Cenolli dhe amësinë nga Tefide në Maria.

Në zbatim të ligjit nr. 138/2015 "Për garantimin e integritetit të personave që zgjidhen, emërohen ose ushtrojnë funksione publike" dhe kreut V, pika 2, germa “b” dhe pikës 3, germa “c”, të vendimit të Kuvendit nr. 17/2016 “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015”, Komisioni Qendror i Zgjedhjeve, me shkresën nr. 2772 prot., datë 07.05.2019, ka kërkuar informacion nga zyra e gjendjes civile dhe me shkresën nr. 2773 prot., datë 07.05.2019, ka kërkuar informacion nga zyra e gjendjes gjyqësore, për kandidatin për Deputet, Qarku Elbasan, për Kuvendin e Shqipërisë, znj. Suzana Skënder Topi, që ka dorëzuar formularin e vetëdeklarimit në Komisionin Qendror të Zgjedhjeve, si dhe ka bërë publikimin e formularit të vëtëdeklarimit në faqen zyrtare të internetit.

Në përgjigje të shkresës nr. 2224 prot., datë 08.04.2019 zyra e gjendjes gjyqësore me shkresën nr. V-1352/1 prot., datë 08.05.2019, ka dërguar në Komisionin Qendror të Zgjedhjeve, verifikimin e gjendjes gjyqësore për kandidatin për Deputet, Qarku Elbasan, për Kuvendin e Shqipërisë, znj. Suzana Skënder Topi, sipas të cilës rezulton se është e padënuar nga gjykatat Shqiptare.

Drejtoria e Përgjithshme e Gjendjes Civile nuk i ka kthyer ende përgjigje kërkesës tonë.

Nga verifikimi i të dhënave në formularin e vetëdeklarimit të nga verifikimi i të dhënave në formularin e vetëdeklarimit të znj. Suzana Skënder Topi, rezulton se, nuk është deklaruar asnjë e dhënë që ka të bëjë me kushtet e ndalimit të zgjedhjes në funksionin e deputetit, sipas ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”.

Për sa më sipër, mandati i ndërprerë i përket kandidadit të radhës në listën shumemërore të Partisë Lëvizja Socialiste për Integrim në zonën zgjedhore Qarku Elbasan, i renditur me numër rendor 07 (shtatë), znj. Suzana Skënder Topi.

**PËR KËTO ARSYE:**

Komisioni Qendror i Zgjedhjeve, mbështetur në nenin 23, pika 1, gërma a dhe nenin 164, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar,

**VENDOSI:**

1. T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim, Qarku Elbasan, znj. Suzana Skënder Topi.
2. Ky vendim hyn në fuqi menjëherë dhe botohet në Fletoren Zyrtare.
3. Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 30 (tridhjetë) ditёve nga shpallja e kёtij vendimi.

**Klement ZGURI - Kryetar**

**Denar BIBA - Zv/Kryetar**

**Bledar SKËNDERI- Anëtar**

**Edlira JORGAQI- Anëtare**

**Rezarta BITRI- Anëtare**